Ο **Ντόναλντ Τζ. Μπουντρό** (αγγλ. *Donald Joshef Boudreaux*) είναι Αμερικανός οικονομολόγος, συγγραφέας και καθηγητής. Είναι γνωστός δημοσίως ως φιλελεύθερος-ελευθεριακός.

Τα πρώτα χρόνια της ζωής του και εκπαίδευση
-------------------------------------------

Ο Μπουντρό γεννήθηκε το 1958. Έλαβε το διδακτορικό του δίπλωμα στα Οικονομικά από το Πανεπιστήμιο Auburn το 1986 και η διατριβή του είχε θέμα «Contracting, Organization, and Monetary Instability: Studies in the Theory of the Firm.». Έλαβε πτυχίο νομικής από τη Νομική Σχολή του Πανεπιστημίου της Βιρτζίνια το 1992.

Ακαδημαϊκή σταδιοδρομία
-----------------------

Ο Μπουντρό ήταν Επίκουρος Καθηγητής Οικονομικών στο Πανεπιστήμιο George Mason από το 1985 έως το 1989. Διετέλεσε Αναπληρωτής Καθηγητής της Νομικής και Οικονομικών Σπουδών στο Πανεπιστήμιο Clemson από 1992 έως το 1997 και Πρόεδρος του Ιδρύματος Εκπαίδευσης Οικονομικών Επιστημών από το 1997 έως το 2001. Τώρα είναι Καθηγητής Οικονομικών στο Πανεπιστήμιο George Mason, στο οποίο υπηρέτησε και ως πρόεδρος του Οικονομικού Τμήματος το διάστημα 2001-2009.

Κατά τη διάρκεια του εαρινού εξαμήνου του 1996 ήταν Επισκέπτης Ερευνητής στο Δίκαιο και Οικονομία της Νομικής Σχολής του Πανεπιστημίου Cornell. Ο Μπουντρό συνεργάζεται τώρα και με το Ινστιτούτο Cato, μία δεξαμενή σκέψης της Ουάσιγκτον.

Δημοσιεύσεις
------------

Είναι ο συγγραφέας του βιβλίου Globalization (*Greenwood Guides to Business and Economics*, 2007) και του βιβλίου *Hypocrites and Half-Wits* (2012). Αρθρογραφεί δύο φορές το μήνα στο Pittsburgh Tribune-Review καθώς και στο blog Cafe Hayek με το όνομα Don Boudreaux.

Άλλες δραστηριότητες
--------------------

Ο Μπουντρό έχει δώσει διαλέξεις στις Ηνωμένες Πολιτείες, τη Λατινική Αμερική και την Ευρώπη σε θέματα σχετικά με τη φύση του νόμου, την αντιμονοπωλιακή νομοθεσία και την οικονομία και το διεθνές εμπόριο. Μίλησε σε ένα σεμινάριο του Ινστιτούτου Οικονομικών Μελετών με θέμα την Ευρώπη και Ελευθερία το 2007 στο Ντέβα της Ρουμανίας, καθώς και στη Σύνοδο Κορυφής για την Ελευθερία το 2001 και το 2010.

Γνώμες και απόψεις
------------------

Ο Μπουντρό έχει επικρίνει δημοσίως τον βραβευμένο με Νόμπελ οικονομολόγο Πωλ Κρούγκμαν, δηλώνοντας ότι ο Κρούγκμαν συχνά «διαπράττει στοιχειώδη λάθη» κατά τη συζήτηση περί οικονομίας.

Ο Μπουντρό υποστήριξε τον Οκτώβριο του 2009, ότι η χρηματιστηριακή διαπραγμάτευση με εκμετάλλευση εμπιστευτικών πληροφοριών «είναι αδύνατο να ελεγχθεί και τελικά είναι χρήσιμη για τις αγορές και τους επενδυτές.... Απέχει πολύ από το να είναι τόσο επιζήμια για την οικονομία ώστε να πρέπει να ποινικοποιηθεί. Οι κάτοχοι εσωτερικής πληροφόρησης αγοράζουν και πουλάνε μετοχές με βάση τις πληροφορίες τους και έτσι διαδραματίζουν κρίσιμο ρόλο για τη διατήρηση τιμών σε ειλικρινή επίπεδα συμβάλλοντας στην αποφυγή των ψευδών σχετικά με την εταιρική πραγματικότητα ».

Τον Ιανουάριο του 2013 σε ένα άρθρο στην εφημερίδα Wall Street Journal, ο Μπουντρό και ο Mark Perry υποστήριξαν ότι η «η θεωρία των προοδευτικών ... ότι η μεσαία τάξη της Αμερικής έχει παραμείνει στάσιμη οικονομικά από το 1970» είναι «θεαματικά λανθασμένη». Στο ίδιο πνεύμα, ο Μπουντρό και η Liya Palagashvili δημοσίευσαν ένα άρθρο στην εφημερίδα Wall Street Journal τον Μάρτιο του 2014 σχετικά με μία μελέτη η οποία δείχνει ότι, αντίθετα με την επικρατούσα άποψη, οι μισθοί στις ΗΠΑ και τη Βρετανία δεν έχουν αποσυνδεθεί από την παραγωγικότητα.

Βιβλία
------

* Globalization (Greenwood Guides to Business and Economics), 2007
* Hypocrites & Half-Wits: A Daily Dose of Sanity from Cafe Hayek, 2012

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 135899958. Ανακτήθηκε στις 9  Οκτωβρίου 2017.
2. ↑  «Don Boudreaux: Why I Am A Libertarian». Ανακτήθηκε στις 3 Μαΐου 2013.
3. ↑  «Donald Boudreaux». *CATO Institute*. Ανακτήθηκε στις 3 Μαΐου 2013.
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Σεπτεμβρίου 2016. Ανακτήθηκε στις 9 Νοεμβρίου 2015.
5. ↑  «Scale of state». *TribLive*. Ανακτήθηκε στις 3 Μαΐου 2013.
6. ↑  «Donald J. Boudreaux – IES seminar in Deva, Romania». Ανακτήθηκε στις 3 Μαΐου 2013.
7. ↑  «FREEDOM SUMMIT 2010 SPEAKER – Donald J. Boudreaux». *Freedom's Phoenix*. Ανακτήθηκε στις 3 Μαΐου 2013.
8. ↑  "Krugman's Nobel" Αρχειοθετήθηκε 2008-10-19 στο Wayback Machine.. Editorial, *Pittsburgh Tribune Review*. 15 Οκτωβρίου 2008.
9. ↑  Boudreaux, Donald. «Learning to Love Insider Trading». *The Wall Street Journal*. Ανακτήθηκε στις 3 Μαΐου 2013.
10. ↑  Boudreaux, Donald. «Donald Boudreaux and Mark Perry: The Myth of a Stagnant Middle Class». *The Wall Street Journal*. Ανακτήθηκε στις 3 Μαΐου 2013.
11. ↑  Boudreaux, Donald J (6 Μαρτίου 2014). «Donald Boudreaux and Liya Palagashvili: The Myth of the Great Wages 'Decoupling'». *The Wall Street Journal*.. Ανακτήθηκε στις 12 Μαΐου 2014.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 21788849
* LCCN: no2001022736
* ISNI: 0000 0001 1439 3712
* GND: 135899958
* SUDOC: 130210838
* NKC: vse2008445732

 |

 |